Albertus Szent-Györgyi
Albertus Szent-Györgyi Res apud Vicidata repertae: Nativitas: 16 Septembris 1893; Budapestinum Obitus: 22 Octobris 1986; Woods Hole Patria: Hungaria Familia Genitores: ; Jozefina Lenhossék Coniunx: Kornélia Demény, Márta Borbíró, June Susan Wichterman, Marcia Houston Memoria Sepultura: Woods Hole Village Cemetery Albertus Szent-Györgyi, Hungarice plenissime Nagyrápolti Szent-Györgyi Albert Imre (Budapestini die 16 Septembris 1893 natus; mortuus die 22 Octobris 1986 apud Woods Hole Massachusettensium), biochemicus, praemium Nobelianum physiologiae et medicinae anno 1937 meruit propter vitaminum C repertum. Alumnus fuit facultatis medicae Budapestinensis. Apud plures officinas biochemicas Bratislaviae, Berolini, Lugduni Batavorum, Groningae operam dedit; deinde alumnus universitatis Cantabrigiensis gradum doctoris ascendit. Professor fuit ab anno 1930 apud universitatem Szegediensem. Cantabrigiae et Segedini illos labores persecutus est quorum gratia praemio Nobeliano laureatus erit: "acidum hexaluronicum" (ita a principio appellatum) repperit et definivit; quod acidum discipulus Iosephus Svirbely ad ultimum vitamino C (iam quaesito sed nondum reperto) recte assimulavit; hoc vitaminum e fructibus capsici dulcis extraxit. Ac mechanismum acidi fumarici in cyclo acidi citrici invenit. Anno 1947 ab Hungaria in Civitates Foederatas migravit institutumque inquisitionum de musculis iuxta Laboratorium Biologiae Marinae Woods Hole in oppido Massachusettensi condidit.